K O R R A L D U S

Haapsalu			       13. juuli 2011 nr 442

Raha eraldamine, 
MTÜ-le Jalgrattaklubi Paralepa

Võttes aluseks MTÜ Jalgrattaklubi Paralepa taotluse 13.06. 2011 (reg nr 14-2.5/2465), milles palutakse toetust Haapsalu Triatloni korraldamiseks, ning juhindudes kohaliku omavalitsuse korralduse seaduse § 6 lg 2, lg 3 p 2, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus, 

k o r r a l d a b :

1.	Eraldada MTÜ-le Jalgrattaklubi Paralepa (08102), 2000  (kaks tuhat) eurot, Haapsalu Triatloni korraldamiseks. 
2.	Haridusosakonnal  (V. Pärnaste) korraldada toetuslepingu sõlmimine vastavalt käesoleva korralduse punktile 1.
3.	Raamatupidamisosakonnal (I. Salus) kanda punktis 1 märgitud summa toetuslepingu alusel üle MTÜ Jalgrattaklubi Paralepa  arvelduskontole.
4.	Volitada lepingut allkirjastama aselinnapea Andreas Rahuvarm.
5.	Korraldus teha teatavaks haridusosakonnale  (V. Pärnaste), raamatupidamisele (I. Salus), MTÜ Jalgrattaklubi Paralepa (Männiku tee 22,  Haapsalu) korralduse koopia saatmisega posti teel.
6.	Korraldus jõustub teatavakstegemisest.

Urmas Sukles
Linnapea					Erko Kalev
					Linnasekretär

TOETUSLEPING 

Haapsalu,	        13 .juuli 2011 nr… 

Haapsalu Linnavalitsus (edaspidi Linn), mida esindab Haapsalu linna põhimääruse alusel aselinnapea Andreas Rahuvarm
ja 
MTÜ Jalgrattaklubi Paralepa (edaspidi Toetuse saaja), mida esindab põhikirja alusel juhatuse liige Jaan Saviir, 
leppisid kokku alljärgnevas:

1.	Lepingu objekt ja summa
1.1.	Vastavalt Haapsalu Linnavalitsuse 13. Juuli 2011 korraldusele nr 442 , eraldab Linn linnaeelarvest (tegevusala 08102) Toetuse saajale 2000 (kaks tuhat ) eurot toetust Triatloni korraldamiseks.
1.2.	Toetus kantakse Linna poolt Toetuse saaja arvelduskontole 10 päeva jooksul peale lepingu sõlmimist.
2.	Toetuse saaja kohustub
2.1.	kasutama temale antud Toetust käesoleva lepingu lisas 1 fikseeritud otstarbeks;
2.2.	viseerima Toetuse kasutamisega seotud originaalarved märkega „Tasutud Haapsalu Linnavalitsuse toetussummadest“;
2.3.	esitama Linnale Toetuse kasutamise kohta kirjalikud aruanded koos kuludokumentide koopiatega 15. jaanuar 2012;
2.4.	tagastama mittesihtotstarbeliselt kasutatud toetussumma Linnale;
2.5.	võimaldama Linna esindajal tutvuda Toetuse kasutamisega seotud raamatupidamise dokumentidega.

3.	Linnal on õigus
3.1.	kontrollida Toetuse kasutamise ja käsutamisega seotud dokumente;
3.2.	teha ettekirjutusi Toetuse sihtotstarbelise kasutamise kohta.

4.	Lepingu jõustumine, muutmine, lõppemine ja ennetähtaegne lõpetamine
4.1.	Leping jõustub allakirjutamisega osapoolte poolt.
4.2.	Lepingu tingimusi võib muuta osapoolte kirjalikul kokkuleppel.
4.3.	Leping lõpeb Toetuse saaja poolt esitatud aruande aktsepteerimisega Linna poolt.
4.4.	Osapooled võivad lepingu lõpetada ennetähtaegselt, teatades sellest teisele osapoolele ette vähemalt 10 päeva.
4.5.	Toetuse saajapoolse lepingu rikkumise korral on Linnal õigus leping etteteatamata ennetähtaegselt lõpetada.
4.6.	Lepingu ennetähtaegse lõpetamise korral on Toetuse saaja kohustatud lepinguga väljamakstud summad tagastama Linnale 30. kalendripäeva jooksul.

5.	Muud tingimused
5.1.	Osapoolte vahel käesoleva lepingu täitmisest tulenevad vaidlused lahendatakse poolte läbirääkimiste teel. Kokkuleppe mittesaavutamisel kuuluvad vaidlused lahendamisele seadusandlusega kehtestatud  korras.
5.2.	Käesolev leping on koostatud kahes võrdset juriidilist jõudu omavas eksemplaris, millest üks eksemplar antakse Linnale ja teine Toetuse saajale.

6.	Osapoolte juriidilised aadressid

Haapsalu Linnavalitsus 	MTÜ Jalgrattaklubi Paralepa
                                                                                       
Posti 34 	Männiku tee 22
90504 Haapsalu	Haapsalu
Registrikood 75012802	Registrikood 80241918
Tel 	472 5300	Tel 	5249964
Faks 	472 5310	agu.lehemaa@windoor.ee
Arvelduskonto 10602002431007	Arvelduskonto 221035404256
AS SEB	AS Swedbank

	

…......................................	….......................................	
Andreas Rahuvarm					    Jaan Saviir

Koostas Veiko Pärnaste
Ettekandja Veiko Pärnaste

Seletuskiri
MTÜ Jalgrattaklubi Paralepa palub toetust Triatloni läbiviimiseks.

Erko Kalev
Linnasekretär

Martin Schwindt
Aselinnapea

Andreas Rahuvarm
Aselinnapea